da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da fi es da da da da da da da da da da da zh da zh da zh da zh da zh da zh da zh da zh da zh da zh da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Boligreportage: En bæredygtig indretning | ISABELLAS
I lejligheden på Østerbro lever Maria Wehler og Henrik Holm det bæredygtige liv fuldt ud, når det kommer til boligindretningen. Se deres bæredygtige indretningen, og få tips til stilen!
Da Maria og Henrik fandt deres gamle københavnerlejlighed på Østerbro, var de lykkelige for, at den var helt uspoleret og hverken renoveret eller byfornyet. De ville gerne sætte deres eget præg på boligen, som i dag både er base for familien, arbejde og en masse andre mennesker, som elsker at komme i parrets hjem. Helt i parrets bæredygtige ånd valgte de at bevare og restaurere frem for at skifte alt ud med nyt. De oprindelige døre er genbrugt nye steder i lejligheden, og vinduerne og gulvene er bevaret.
Parret syntes egentlig ikke, verden har brug for mere forbrug eller flere designermøbler. Og da de for to år siden grundlagde designvirksomheden Wehlers sammen, var det bl.a., fordi de syntes, forbrugerne skulle have en chance for at anskaffe sig rigtigt bæredygtigt møbeldesign. Tanken er, at man køber design, der er fremstillet i genbrugsmaterialer, der holder i lang tid, og som kan repareres undervejs. Når møblet ikke kan mere, leverer man det tilbage til producenten, der så genanvender det til nye møbler.
Parret kan godt lide rene linjer, og de lever og indretter sig efter filosofien ”hellere lidt mindre, men altid det bedste.”  For Maria og Henrik er det vigtigt, at det både er smukt, bæredygtigt og økologisk.
Boliggalleri: Herskabslejlighed med skæve vinkler og farverige rejsefund
Tre tips til den bæredygtige stil:
Kig efter møbler af god kvalitet, der kan holde hele livet. Det kan både være de gamle klassikere og nyproducerede, bæredygtige møbler.
Brug genbrugsmaterialer, hvis du bygger om. Maria og Henrik har f.eks. genbrugt de gamle døre, der allerede var i lejligheden.
Vælg økologiske tekstiler i douce farver, som man ikke bliver så hurtigt træt af.
Se den bæredygtige indretning i galleriet her!
Henrik og Marias bæredygtige bud på en kogeø er beklædt med træ fra gamle vinkasser og bejdsede OSB-plader. De hvide porcelænslamper af Erik Magnussen fås bl.a. på Rifraf.dk
Fra det luftige spisekøkken er der kig ud til altanen. Bænkene på altanen er lavet i gamle stilladstraller giver pladser nok til, at også gæster kan sidde herude. Du kan sagtens dyrke spiselige afgrøder, selv om du kun har en altan. Maria dyrker bl.a. kartofler, jordbær, krydderurter og citroner med stort udbytte på trods af de få kvadratmeter.
Det lyse og rummelige spisekøkken er kernen i hjemmet. Både spisebord og spisebordsstole er bæredygtigt design fra Wehlers, og lampen er en gammel københavner- gadelampe.
Væggene i køkkenet er skrællet helt ned til de rå mursten. Stenenes varme farver spiller flot op til de sorte køkkenlåger. Skamlen er fra parrets eget firma Wehlers og hedder Step Stool. Skærebrættet er fra Frisch Furniture.
Hverken Maria eller Henrik syntes, de havde brug for en traditionel stue, så de har delt et stort rum op i to med en væg af gamle vinduer. Her ses den lille stue, og bag vinduerne har parret indrettet deres soveværelse. Daybed og stol er fra Wehlers, Ægget af Arne Jacobsen er vintage, og puderne er fra Caravane.
Det store, gamle vindue deler rummet op på en anderledes måde. Vinduet er født langt væk fra stenbroen og arbejderlejlighederne fra forrige århundrede, for det stammer oprindelig fra Ledreborg Slot.
Der slipper masser af lys ind i soveværelset bag vinduesvæggen. Rummet er enkelt indrettet med puder og sengetøj i smukke douce toner af gul, grøn og brun fra Caravane. Møblerne er fra Wehlers og vinduerne fra Genbyg.
På drengeværelset står Fritz Hansens daybed, PK 80 designet af Poul Kjærholm under den hjemmebyggede seng med bund af stilladstraller. Skateboard, dragter til rollespil og en rå opbevaringskasse er der også blevet plads til. Den fandt Henrik på en fabrik i Polen.
Det nye badeværelse befinder sig i det gamle køkken. Stilen er enkel med rå mursten, taburet fra Wehlers og håndklæder i organisk bomuld fra Oh København.
I stedet for at have klædeskabe i hvert værelse har Maria og Henrik etableret et walk-in closet med plads til alles tøj og sko. Hylderne er bygget af OSB-plader, der er komprimeret genbrugstræ.
Er du vild med boligindretning? Sådan skal du indrette din bolig i 2019
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik